《采云轩》
宋代·林俛

沧海扬尘已几回，麻姑缓步此峰来。
彩云缥缈闻仙乐，绿篆淋淳销翠苔。
仙境长留间日月，飞仙宜号小蓬莱。
凤箫鹤驭还相待，名籍今应在玉台。

作者简介：林俛，莆田（今属福建）从事。仁宗皇祐元年（一○四九）进士。神宗元丰初知惠州（清乾隆《莆田县志》卷一二、明嘉靖《惠州府志》卷三）。又尝知连州（清同治《连州志》卷五）。今录诗二首。